Γεγονότα Απριλίου 2010

Παρατίθενται σημαντικά γεγονότα σε όλο τον κόσμο που συνέβησαν τον μήνα Απρίλιο του 2010, συνοδευόμενα από τις πηγές μέσω των οποίων μεταδόθηκαν.

## 1η Απριλίου
* Ξεκινά στην Ινδία η μεγαλύτερη βιομετρική απογραφή πληθυσμού στον κόσμο (για το έτος 2011). (Bangkok Post)
* Αποσύρει την υποψηφιότητά του ένας από τους βασικούς διεκδικητές της προεδρίας της χώρας, ο υποψήφιος του Λαϊκού Απελευθερωτικού Κινήματος του Σουδάν, Γιασίρ Αρμάν. (Ελευθεροτυπία)
* Στη Γουινέα-Μπισσάου εκδηλώνεται ανταρσία του στρατού. Άνδρες των ενόπλων δυνάμεων συλλαμβάνουν τον αρχηγό του στρατού Ζοζέ Ζαμόρα, ενώ την ίδια μέρα συλλαμβάνεται και ο πρωθυπουργός, Κάρλος Γκόμες Ζούνιορ. (Al Jazeera)
*Η εκπαίδευση γίνεται θεμελιώδες δικαίωμα για εκατομμύρια παιδιά στην Ινδία, καθώς η ασιατική χώρα θέτει σε ισχύ το Διάταγμα για το Δικαίωμα των Παιδιών στη Δωρεάν και Υποχρεωτική Εκπαίδευση (αφορά όλα τα παιδιά ηλικίας από 6 ως 14 ετών). []
*Ιδρύεται η Διαστημική Υπηρεσία του Ηνωμένου Βασιλείου (*UK Space Agency*), ή οποία θα είναι υπεύθυνη για το διαστημικό πρόγραμμα της χώρας. (BBC)

## 2 Απριλίου
*Ήχους άκουσαν οι διασώστες από ένα πλημμυρισμένο ορυχείο στη βόρεια Κίνα, όπου βρίσκονται εδώ και πέντε ημέρες παγιδευμένοι 153 ανθρακωρύχοι. (Τα Νέα)
*Εκτοξεύεται από το κοσμοδρόμιο του Μπαϊκονούρ, στο Καζακστάν, το Soyuz TMA-18, το οποίο μεταφέρει τρία μέλη της Αποστολής 23 στον Διεθνή Διαστημικό Σταθμό. (CNN)

## 3 Απριλίου
*Τουλάχιστον 5 Αφγανοί στρατιώτες σκοτώνονται από φίλια πυρά σε επεισόδιο στα βόρεια της Καμπούλ. (Deutsche Welle) 
*Στην Αυστραλία διορίζεται για πρώτη φορά από τον πρωθυπουργό Κέβιν Ραντ υπουργός αρμόδιος για ζητήματα πληθυσμού. Πρόκειται για τον Τόνι Μπερκ. (ABC News) (Angola Press)  
* Οκτώ άτομα αγνοούνται και ένα χάνει τη ζωή του από βύθιση πλοίου στη διαφιλονικούμενη ζώνη Βόρειας και Νότιας Κορέας. (Yonhap)
*Εγκαινιάζεται στο Ντακάρ το αμφιλεγόμενο μνημείο για την Αφρικανική Αναγέννηση. (Al Jazeera)
*Χιλιάδες διαδηλωτές πραγματοποιούν πορεία διαμαρτυρίας στην Ταϊλάνδη, απαιτώντας για μία ακόμη φορά την παραίτηση του πρωθυπουργού. (Thai News Agency) (CBC) 
*Ο Στηβ Τζομπς, ο CEO της Apple Inc., ανακοινώνει το iPad, έναν υπολογιστή ταμπλέτα που αλλάζει τα δεδομένα. 

## 4 Απριλίου
* Τρεις εκρήξεις βομβών στη Βαγδάτη έχουν αποτέλεσμα να σκοτωθούν τουλάχιστον 30 άνθρωποι. (BBC)
* Ο πρόεδρος της Σενεγάλης Αμπντουλάγιε Γουάντε ανακοίνωσε ότι από σήμερα οι γαλλικές στρατιωτικές βάσεις που υπάρχουν στη χώρα περνούν υπό τον έλεγχο της αφρικανικής χώρας. (Ελευθεροτυπία)

## 5 Απριλίου
*Το Wikileaks δημοσίευσε απόρρητο βίντεο του Αμερικανικού Στρατού, στο οποίο καταγράφεται η επίθεση ενός Apache κατά αμάχων και δημοσιογράφων στην περιοχή της Βαγδάτης το 2007. Ανάμεσα στους νεκρούς περιλαμβάνονται 2 παιδιά και 2 δημοσιογράφοι του Reuters. (BBC News)
*Ισχυρή σεισμική δόνηση της τάξεως των 7.2 βαθμών της κλίμακας Ρίχτερ σημειώθηκε στη χερσόνησο Μπάχα Καλιφόρνια του Μεξικό. (BBC)
* Απανωτές εκρήξεις βομβών έχουν αποτέλεσμα να σκοτωθούν 50 άνθρωποι και να τραυματιστούν 100 κοντά στο αμερικανικό προξενείο στο Πεσαβάρ του Πακιστάν. Πρόκειται για έργο ανταρτών Ταλιμπάν. (Reuters)
* Από πτώση λεωφορείου σε χαράδρα σκοτώνονται τουλάχιστον 20 άνθρωποι στη βόρεια Κολομβία. (Ελευθεροτυπία)
*Στο πλέον αιματηρό δυστύχημα σε ανθρακωρυχείο στις ΗΠΑ από το 1984, σκοτώνονται τουλάχιστον 25 ανθρακωρύχοι από έκρηξη στη Δυτική Βιρτζίνια. (New York Times)

## 6 Απριλίου
* Ο ισραηλινός στρατός ασκεί κριτική στα μέλη του για την εκτέλεση τεσσάρων νεαρών Παλαιστινίων σε διαδήλωση στη Δυτική Όχθη τον περασμένο Μάρτιο. (BBC)
*Τουλάχιστον 75 Ινδοί στρατιώτες σκοτώνονται σε επίθεση μαοϊστών ανταρτών στο κρατίδιο Τσατισγκάρ.Πρόκειται για τη χειρότερη επίθεση που πραγματοποίησαν ποτέ αντάρτες με στόχο τις δυνάμεις ασφαλείας στην Ινδία. (Καθημερινή) (TOI)
* Σφοδρές πλημμύρες πλήττουν το κρατίδιο Ρίο ντε Τζανέιρο στη Βραζιλία, με απολογισμό τουλάχιστον 100 νεκρούς. (Έθνος) Estado de Sao Paolo
* Βουλευτικές εκλογές στο Ηνωμένο Βασίλειο για τις 6 Μαΐου προκηρύσσονται από τον πρωθυπουργό Γκόρντον Μπράουν. (Πρώτο Θέμα)
* Στα πλαίσια της συμφωνίας για κατάπαυση του πυρός, ο πρόεδρος της Υεμένης, Αλί Αμπντουλάχ Σαλέχ, απελευθερώνει κρατουμένους. (''Arab News'')

## 7 Απριλίου
* Κατάσταση εκτάκτου ανάγκης κηρύσσεται στην Κιργιζία εξαιτίας των βίαιων συγκρούσεων που σημειώνονται μεταξύ μαχητικών οπαδών της αντιπολίτευσης και των δυνάμεων ασφαλείας. Τουλάχιστον 10 άτομα σκοτώθηκαν. (Πρώτο Θέμα)
** Ο πρόεδρος Κουρμανμπέκ Μπακίγιεφ φέρεται να έχει εγκαταλείψει τη χώρα, μετά την κατάληψη του κτηρίου του κοινοβουλίου από διαδηλωτές της αντιπολίτευσης. Η τελευταία ανακοινώνει τον σχηματισμό προσωρινής κυβέρνησης, ενώ ο πρωθυπουργός Ντανιγιάρ Ουσένοφ υπέγραψε επιστολή παραίτησής του. (Russia Today)
* Έπειτα από σχεδόν ένα μήνα καθημερινών διαδηλώσεων εναντίον της κυβέρνησης, ο πρωθυπουργός της Ταϊλάνδης, Αμπχισίτ Βετζάτζιβα, κηρύσσει τη χώρα σε κατάσταση εκτάκτου ανάγκης. (Ριζοσπάστης)
* Η Ευρωπαϊκή Ένωση ανακοινώνει ότι αποσύρει τους εκλογικούς παρατηρητές της από την περιοχή του Νταρφούρ στο Σουδάν. (Η Ροδιακή)
* Αρχίζει στο Κάιρο η διάσκεψη με θέμα την επιστροφή κλεμμένων αρχαιοτήτων στη χώρα καταγωγής τους. Συμμετέχουν αξιωματούχοι από 17 χώρες. (Τα Νέα)
* Ολοκληρώνεται η πρώτη επιτυχής δοκιμή αεροπλάνου *Solar Impulse* που κινείται με ηλιακή ενέργεια στη δυτική Ελβετία. (Καθημερινή)
* Αμερικανοί και Ρώσοι φυσικοί κατάφεραν να δημιουργήσουν το στοιχείο με ατομικό αριθμό 117, με την προσωρινή ονομασία ουνουνσέπτιο. Πρόκειται για ένα σούπερ-βαρύ στοιχείο από άτομα που περιέχουν 117 πρωτόνια και το οποίο είναι περίπου κατά 40% βαρύτερο από τον μόλυβδο. (Nooz.gr)
* Το Βραβείο Σοφί απονέμεται στον Αμερικανό επιστήμονα Τζέιμς Χάνσεν. (350.org) (Reuters) (''The Independent'') 

## 8 Απριλίου
* Τον πλήρη έλεγχο της Κιργιζίας αποκτά η αντιπολίτευση, μια ημέρα μετά τις αιματηρές συγκρούσεις στο Μπισκέκ ανάμεσα σε υποστηρικτές της αντιπολίτευσης και της αστυνομίας, κατά τις οποίες τουλάχιστον 75 άνθρωποι σκοτώθηκαν και 1.000 τραυματίστηκαν. Η επικεφαλής της ντε φάκτο κυβέρνησης της Κιργιζίας, Ρόζα Οτουνμπάγιεβα, υπόσχεται τη διεξαγωγή προεδρικών εκλογών εντός έξι μηνών.(Σκάι)
** Η Μόσχα αρνείται την ανάμειξή της στις εξελίξεις στην Κιργιζία. Περίπου 150 Ρώσοι αλεξιπτωτιστές αποστέλλονται στη στρατιωτική βάση της Ρωσίας στην ασιατική χώρα. (Ελευθεροτυπία)
* Οι πρόεδροι της Ρωσίας και των ΗΠΑ, Ντμίτρι Μεντβέντεφ και Μπαράκ Ομπάμα αντίστοιχα, υπογράφουν στην Πράγα τη νέα συνθήκη START για τη μείωση κατά 30% περίπου των ενεργών πυρηνικών τους όπλων.(Η Αυγή)
* Στη Σρι Λάνκα διεξάγονται βουλευτικές εκλογές, για πρώτη φορά από τον τερματισμό του εμφυλίου πολέμου. Το κυβερνών κόμμα του προέδρου Μαχίντα Ρατζαπάκσε κερδίζει νίκη, εν μέσω καταγγελιών για εκφοβισμό του εκλογικού σώματος. Με καταμετρημένο σχεδόν το ήμισυ των ψηφοδελτίων, η Συμμαχία της Ελευθερίας του Ενωμένου Λαού εξασφάλισε ποσοστό 63,2%, ενώ το Ενωμένο Εθνικό Κόμμα (UNP), το μεγαλύτερο της αντιπολίτευσης, έλαβε 27,6%.(ikypros)
* Έρχονται στο φως νέες υποθέσεις παιδεραστίας στους κόλπους της καθολικής εκκλησίας λίγο πριν από την επίσκεψη στη Μάλτα του Πάπα Βενέδικτου ΙΣΤ΄, στις 17 και 18 Απριλίου.(Σημερινή)
* Η βρετανική αεροπορική εταιρεία British Airways και η ισπανική Iberia ανακοινώνουν ότι συμφώνησαν για τη συγχώνευσή τους. Δημιουργείται έτσι ο δεύτερος ισχυρότερος ευρωπαϊκός αερομεταφορέας μετά τη γερμανική Lufthansa. (Έθνος)
* Υιοθετείται στο Πακιστάν η 18η αναθεώρηση του Συντάγματος, με βάση την οποία χάνει πολλές από τις εξουσίες του ο Πρόεδρος της Δημοκρατίας. (''Dawn'')  (''Hindustan Times'')  (Press TV)  
*Ο καθηγητής Λι Ρ. Μπέρτζερ ανακοινώνει την ανακάλυψη ενός νέου είδους από τα ανθρωποειδή, του *[[Australopithecus sediba]]*, ο οποίος φέρεται να είναι πρόγονος είτε του *[[Homo habilis]]* ή του *[[Homo erectus]]*. (''Time'') 

## 9 Απριλίου
* Στην Κιργιζία ο ανατραπείς Πρόεδρος Κουρμανμπέκ Μπακίγιεφ ανακοινώνει ότι προτίθεται να συνομιλήσει με την αυτοανακηρυχθείσα κυβέρνηση, αρνούμενος ωστόσο να παραιτηθεί, επιμένοντας πως εξακολουθεί να είναι ο νόμιμος πρόεδρος της χώρας. Η επικεφαλής της προσωρινής κυβέρνησης, Ρόζα Οτουνμπάγιεβα, δήλωσε πως δε σχεδιάζει καμία διαπραγμάτευση με τον Μπακίγιεφ. Σήμερα πραγματοποιήθηκαν και οι πρώτες κηδείες των θυμάτων από τις ταραχές που είχαν αποτέλεσμα να ανατραπεί ο πρόεδρος. (Ριζοσπάστης)
* Η Κίνα και το Νεπάλ συμφωνούν να αναγνωρίσουν τα μεταξύ τους διαφορετικά νούμερα όσον αφορά το ακριβές ύψος του βουνού Έβερεστ, καθώς πραγματοποιούν διαφορετικές μετρήσεις. (Ελευθεροτυπία)
*Αναβάλλεται η εκτόξευση από τη Γαλλική Γουιάνα του διαστημικού πυραύλου Ariane 5, που μεταφέρει δύο τηλεπικοινωνιακούς δορυφόρους, λίγο μετά τη διακοπή της αντίστροφης μέτρησης. Σύμφωνα με ανακοίνωση, η αναβολή οφείλεται σε ανωμαλία στο σύστημα συμπίεσης του οχήματος εκτόξευσης (ikypros)

## 10 Απριλίου
* Αεροσκάφος Τουπόλεφ-154 που μετέφερε τον Πολωνό πρόεδρο Λεχ Κατσίνσκι από τη Βαρσοβία στο Σμόλενσκ συντρίβεται λίγο πριν από την προσγείωσή του. Σκοτώνονται και οι 96 επιβαίνοντες, συμπεριλαμβανομένων του προέδρου Κατσίνσκι, της συζύγου του Μαρίας, του προέδρου της πολωνικής κεντρικής τράπεζας Σλαβομίρ Σκέρζιπεκ, του υφυπουργού εξωτερικών Αντρέι Κρέμερ, και άλλων αξιωματούχων. (Ημερησία)
** Το δυστύχημα οφείλεται σε ανθρώπινο λάθος, σύμφωνα με ανακοίνωση. (Deutsche Welle)
*** Στην Πολωνία κηρύσσεται εθνικό πένθος μίας εβδομάδας και η διεθνής κοινότητα εκφράζει τη θλίψη της. Επικεφαλής της χώρας αναλαμβάνει προσωρινά ο πρόεδρος της Κάτω Βουλής Μπρόνισλαβ Κομορόφσκι και θα διεξαχθούν πρόωρες προεδρικές εκλογές. Για το τραγικότερο γεγονός στη μεταπολεμική ιστορία της Πολωνίας έκανε λόγο ο πρωθυπουργός της χώρας, Ντόναλντ Τουσκ σε συνέντευξη Τύπου έπειτα από τη σύγκληση έκτακτου υπουργικού συμβουλίου. (Τα Νέα)
* Εννέα άνθρωποι σκοτώνονται στα βίαια επεισόδια που ξέσπασαν μεταξύ μονάδων των δυνάμεων καταστολής και αντικυβερνητικών διαδηλωτών στην Μπανγκόκ. (Ελευθεροτυπία)

## 11 Απριλίου
* Το κεντροδεξιό Fidesz κερδίζει την απόλυτη πλειοψηφία των 119 εδρών στη Βουλή έπειτα από τον πρώτο γύρο των βουλευτικών εκλογών στην Ουγγαρία.
(Reuters)
** Το κεντροαριστερό κόμμα Ουγγρικό Σοσιαλιστικό Κόμμα (MSZP) κερδίζει 28 έδρες, ενώ το ακροδεξιό Κίνημα για Καλύτερη Ουγγαρία (JOBBIK). Οι υπόλοιπες 5 έδρες πηγαίνουν στο κόμμα των οικολόγων, *Η πολιτική μπορεί να είναι διαφορετική*. (BBC)
* Αρχίζει η ψηφοφορία για τις γενικές (προεδρικές, βουλευτικές, περιφερειακές) εκλογές στο Σουδάν. Είναι οι πρώτες (πολυκομματικές) εκλογές στη χώρα από το 1986. Αναμενόμενος νικητής θεωρείται ο Ομάρ Μπασίρ εξαιτίας της αποχής πολλών υποψηφίων της αντιπολίτευσης, οι οποίοι καταγγέλλουν εκφοβισμό. (Τα Νέα)
* Οι υπουργοί Οικονομικών του Eurogroup συμφωνούν στη διάρκεια τηλεδιάσκεψης σε σχέδιο για το δανεισμό της Ελλάδας. Την απόφαση ανακοίνωσαν ο πρόεδρος του Eurogroup, πρωθυπουργός του Λουξεμβούργου, Ζαν-Κλοντ Γιουνκέρ και ο επίτροπος οικονομικών και νομισματικών υποθέσεων Όλι Ρεν. Με βάση αυτήν, η Ελλάδα θα πάρει, εάν χρειαστεί, διμερή δάνεια από όλα τα κράτη-μέλη της ευρωζώνης, συνολικού ύψους 30 δισ. ευρώ για το έτος 2010 με επιτόκιο περίπου 5% για χρονική περίοδο 3 ετών. (Deutsche Welle)
* Αναλυτές προβλέπουν ότι το 2011 θα χρεοκοπήσει μία από τις μεγαλύτερες οικονομίες του πλανήτη, αυτή της Ιαπωνίας, καθώς έχει το μεγαλύτερο δημόσιο έλλειμμα μεταξύ των βιομηχανικά ανεπτυγμένων κρατών.(Press TV)  (''The Economist'')

## 12 Απριλίου
* Παρατείνονται για δύο ημέρες οι εκλογές στο Σουδάν εξαιτίας καθυστερήσεων στη διανομή ψηφοδελτίων. (Al Jazeera)
* Διορίζεται στη Βόρεια Ιρλανδία ο πρώτος υπουργός δικαιοσύνης έπειτα από 38 χρόνια. (BBC) 
* Σε λαϊκό προσκύνημα εκτίθεται στη Βαρσοβία η σορός του Πολωνού προέδρου Λεχ Κατσίνσκι, καθώς μία ημέρα πένθους κηρύσσεται στη Ρωσία μετά το τραγικό αεροπορικό δυστύχημα κοντά στο Σμόλενσκ.(RTÉ)
* Ανοίγει στην Ουάσιγκτον από τον Αμερικανό πρόεδρο, Μπαράκ Ομπάμα, η διάσκεψη για την πυρηνική ασφάλεια, με τη συμμετοχή 47 χωρών. Πρόκειται για τη μεγαλύτερη διάσκεψη κορυφής που φιλοξενούν οι ΗΠΑ εδώ και 50 χρόνια. Το Ισραήλ δεν συμμετέχει στη διάσκεψη. Κύριο αντικείμενο συζήτησης είναι να αποφευχθεί το ενδεχόμενο να χρησιμοποιηθούν πυρηνικά όπλα από τρομοκράτες. (''CCTV'')
**Η Ουκρανία ανακοινώνει ότι θα απαλλαγεί από τα αποθέματα εμπλουτισμένου ουρανίου ως το 2012. (''CNN'')
* Έντεκα άτομα σκοτώνονται και άλλα 25 τραυματίζονται σε εκτροχιασμό τρένου στη βόρεια Ιταλία, ενώ το τρένο κατευθυνόταν προς το Μεράνο, στα σύνορα με την Αυστρία. (Έθνος)
* Για πρώτη φορά απονέμεται Βραβείο Πούλιτζερ σε δημοσιογράφο διαδικτυακής δημοσιογραφικής οργάνωσης. Η μη κυβερνητική οργάνωση ProPublica παρέλαβε το εν λόγω βραβείο στον τομέα της ερευνητικής δημοσιογραφίας για το θέμα της *Οι Θανατηφόρες Επιλογές στο Μεμόριαλ*, αναφορικά με τους αμφιλεγόμενους θανάτους ασθενών στο ομώνυμο ιατρικό κέντρο της Νέας Ορλεάνης έπειτα από την επέλαση του τυφώνα Κατρίνα. (Καθημερινή)

## 13 Απριλίου
* Ο πρόεδρος της Κιργιζίας Κουρμανμπέκ Μπακίγιεφ δηλώνει ότι μπορεί να παραιτηθεί εφόσον υπάρχουν εγγυήσεις από την προσωρινή κυβέρνηση για την ασφάλεια τόσο τη δική του όσο και της οικογένειάς του. (Εξπρές)
* Η ιστοσελίδα κοινωνικής δικτύωσης Twitter ανακοινώνει ότι επιτρέπει για πρώτη φορά την καταχώριση διαφημίσεων στον ιστότοπο. (BBC News)
*Με διαταγή Ισλαμιστών ανταρτών που υποστηρίζουν ότι τα τραγούδια είναι αντίθετα προς το πνεύμα του Ισλάμ, διακόπτεται η μετάδοση μουσικής από ραδιοφωνικούς σταθμούς στη Σομαλία. (Ελευθεροτυπία)

## 14 Απριλίου
*Σεισμός στο Γιουσού το 2010
**Τουλάχιστον 589 άνθρωποι βρίσκουν το θάνατο από σεισμό μεγέθους 6,9 βαθνών της κλίμακας Ρίχτερ, στην Επαρχία Τσινγκάι της Κίνας. Περισσότεροι από 10.000 είναι οι τραυματίες. (''China Daily'') (''The Guardian'')
**Εξαιτίας του δύσβατου της περιοχής όπου έλαβε χώρα ο σεισμός, δυσχεραίνουν οι προσπάθειες των σωστικών συνεργείων για την ανεύρεση επιζώντων. (''LA Times'')
*Τουλάχιστον 100 άνθρωποι σκοτώνονται στην Ινδία έπειτα από το πέρασμα καταιγίδας στη Δυτική Βεγγάλη.(''BBC News'')
*Η προσωρινή ηγέτιδα της Κιργιζίας Ρόζα Οτουνμπάγιεβα αναφέρει ότι ο ανατραπείς πρόεδρος Κουρμανμπέκ Μπακίγιεφ πρόκειται να δικαστεί ως υπαίτιος για τις πολύνεκρες ταραχές την περασμένη εβδομάδα, που είχαν αποτέλεσμα να χάσουν τη ζωή τους τουλάχιστον 84 άνθρωποι. (''Times of India'') (Al Jazeera)
*Το Τοκελάου απαγορεύει το κυνήγι της φάλαινας εντός των χωρικών του υδάτων. (RNZI)

## 15 Απριλίου
*Οκτώ άτομα σκοτώνονται και άλλα 94 τραυματίζονται από εκρήξεις τριών βομβών στη Μιανμάρ, κατά τη διάρκεια του φεστιβάλ των υδάτων. (Radio Australia News) 
*Πραγματοποιείται από το κανάλι ITV στο Μάντσεστερ η πρώτη πολιτική τηλεμαχία στο Ηνωμένο Βασίλειο, ανάμεσα στους ηγέτες των τριών σημαντικότερων πολιτικών κομμάτων, Γκόρντον Μπράουν (Εργατικό Κόμμα), Ντέιβιντ Κάμερον (Συντηρητικό Κόμμα) και Νικ Κλεγκ (Φιλελεύθερο Δημοκρατικό Κόμμα). (Ελευθεροτυπία)
*Ολοκληρώνονται έπειτα από πέντε ημέρες οι πολυκομματικές εκλογές στο Σουδάν και αύριο αρχίζει η καταμέτρηση των ψηφοδελτίων. (Καθημερινή)

## 16 Απριλίου
*Χάος στις αεροπορικές συγκοινωνίες στην Ευρώπη προκαλείται από το σύννεφο στάχτης μετά την ενεργοποίηση του ηφαιστείου Εϊγιαφιατλαγιοκούτλ στη νότια Ισλανδία. Ματαιώνονται πτήσεις σε Ηνωμένο Βασίλειο, Νορβηγία, Φινλανδία, Σουηδία και Ρωσία.(Al Jazeera)
*Κατονομάζεται ο πρώην πρωθυπουργός του Ισραήλ Εχούντ Ολμέρτ ως κύριος ύποπτος για "ένα από τα μεγαλύτερα σκάνδαλα διαφθοράς στην ιστορία του Ισραήλ". (Voice of America) (''Ha'aretz'')
*Σε έκθεση των Ηνωμένων Εθνών για τη δολοφονία της πρωθυπουργού Μπεναζίρ Μπούτο αναφέρεται ότι το Πακιστάν απέτυχε να προστατεύσει επαρκώς την Μπούτο αλλά και να ερευνήσει τη δολοφονία της, τον Δεκέμβριο του 2007.(''Dawn'') 
*Σε 1.144 ανέρχεται ο αριθμός των νεκρών από τον ισχυρότατο σεισμό στην Επαρχία Τσινγκάι της βορειοδυτικής Κίνας, ενώ αγνοείται η τύχη άλλων 417 ανθρώπων. (BBC)
*Ανοίγει στην Μπραζίλια η διάσκεψη κορυφής των ηγετών του BRIC (Βραζιλία, Ρωσία, Ινδία και Κίνα). (''The Hindu'') 
* Παραιτείται επίσημα ο ανατραπείς πρόεδρος της Κιργιζίας, Κουρμανμπέκ Μπακίγιεφ, ο οποίος διέφυγε χθες στο γειτονικό Καζακστάν. (Ελευθεροτυπία).
*Η Lady Gaga καταρρίπτει το ρεκόρ θεατών στο YouTube και γίνεται η "Βασίλισσα του YouTube" με περισσότερες από 1 δισ. θεάσεις. (NBC Philadelphia) (Digital Spy) 
*Η αμερικανική Εθνική Υπηρεσία Ωκεανών και Ατμόσφαιρας (ΝΟΑΑ) ανακοινώνει ότι ο Μάρτιος του 2010 ήταν ο θερμότερος από τότε που άρχισε η επίσημη καταγραφή των θερμοκρασιών το 1880. (in.gr).

## 17 Απριλίου
*Ανοίγει στην Τεχεράνη η διήμερη διάσκεψη για τον πυρηνικό αφοπλισμό και τη μη διάδοση των πυρηνικών όπλων, με τη συμμετοχή 60 και πλέον χωρών. Ο πρόεδρος του Ιράν Μαχμούντ Αχμαντινετζάντ προτείνει να συσταθεί ένα ανεξάρτητο διεθνές όργανο, με αρμοδιότητα να επιβλέπει και να εμποδίζει τη διασπορά των πυρηνικών όπλων. (Cosmo.gr μέσω Digital Crete)
* Οι επικεφαλής των διαδηλωτών που ονομάζονται "κόκκινα πουκάμισα" και ζητούν την παραίτηση της κυβέρνησης στην Ταϊλάνδη ανακοινώνουν ότι θα παραδοθούν στην αστυνομία στις 15 Μαΐου. (Εξπρές)
*Σε διπλή βομβιστική επίθεση στο Κοχάτ του Πακιστάν, βρίσκουν το θάνατο τουλάχιστον 42 άνθρωποι και δεκάδες ακόμα τραυματίζονται. (TVNZ) 

## 18 Απριλίου
* Για τέταρτη ημέρα συνεχίζονται τα προβλήματα στις αεροπορικές συγκοινωνίες της Ευρώπης, εξαιτίας της ηφαιστειακής τέφρας από την Ισλανδία. Τα προβλήματα στις πτήσεις είναι ακόμη μεγαλύτερα από την κατάσταση που διαμορφώθηκε μετά τις τρομοκρατικές επιθέσεις της 11ης Σεπτεμβρίου του 2001. (in.gr)
* Εορτάζεται στη Ζιμπάμπουε η 30ή επέτειος της ανεξαρτησίας της χώρας από τη Βρετανία, Ο πρόεδρος Ρόμπερτ Μουγκάμπε για πρώτη φορά καλεί στον τερματισμό της πολιτικής και φυλετικής βίας. (''The Sydney Morning Herald'')
* Ενηλικιώνεται ο νεαρότερος μονάρχης στον κόσμο και ένας από τους τελευταίους βασιλείς της Ουγκάντα, Ρουκίντι Δ΄ του Τόρο και αναλαμβάνει καθήκοντα σε τελετή, η οποία διαρκεί επί τετραήμερο. (CNN)
* Νικητής στις αμφισβητούμενες προεδρικές εκλογές στην ΤΔΒΚ είναι ο Ντερβίς Έρογλου, με ποσοστό 50,38% έναντι 42,85% για τον Μεχμέτ Αλί Ταλάτ. (Σκάι)
*Ενταφιάζονται σε κρύπτη στον καθεδρικό ναό της Βαβέλ, στην Κρακοβία, ο Πολωνός πρόεδρος Λεχ Κατσίνσκι και η σύζυγός του, Μαρία, οι οποίοι σκοτώθηκαν μαζί με άλλα 94 άτομα σε αεροπορικό δυστύχημα. Περισσότεροι από 100.000 ανθρώπων παρακολούθησαν τη νεκρώσιμη ακολουθία. Πολλοί ξένοι ηγέτες δεν κατέστη δυνατόν να παρευρεθούν στην κηδεία, εξαιτίας της ακύρωσης πτήσεων έπειτα από την έκρηξη ηφαιστείου στην Ισλανδία. (Καθημερινή)
* Σε ανακοίνωση του ΟΟΣΑ αναφέρεται ότι ο αριθμός των χωρών που αποτελούν φορολογικούς παράδεισους μειώθηκε από 40 σε 17. Στην "γκρι" λίστα περιλαμβάνονται 17 χώρες οι οποίες δεν έχουν εφαρμόσει τις διεθνείς συμφωνίες για τα φορολογικά πρότυπα. (Ελευθεροτυπία)

## 19 Απριλίου
* Από σεισμό μεγέθους 5,3 βαθμών της κλίμακας Ρίχτερ στα βόρεια της Καμπούλ, στο Αφγανιστάν, σκοτώνονται 7 άτομα και άλλα 30 τραυματίζονται. (''The Washington Post'')
*Έπειτα από το θάνατο 3 και τον τραυματισμό τουλάχιστον 156 διαδηλωτών σε συγκρούσεις με την αστυνομία στην Τζακάρτα της Ινδονησίας, εκατοντάδες διαδηλωτών απαιτούν τη διάλυση των μονάδων για τη δημόσια ασφάλεια. (''The Times'')
* Ο επικεφαλής του κόμματος που αντιτίθεται στην επανένωση της Κύπρου, Ντερβίς Έρογλου, κερδίζει τις προεδρικές εκλογές στην ΤΔΒΚ, η οποία αποτελεί κράτος μη αναγνωρισμένο διεθνώς. (Al Jazeera)

## 20 Απριλίου
* Σε φυλάκιση 25 ετών καταδικάζεται ο πρώην δικτάτορας Ρεϊνάλντο Μπινιόνε, 82 ετών, στην Αργεντινή για απαγωγές και βασανισμούς κατά την περίοδο 1978-79. (''Houston Chronicle'') 
* Σε μία σπάνια διαδήλωση στο Κάιρο, Αιγύπτιοι διαδηλωτές διατρανώνουν την αντίθεσή τους στη χρήση βίας για τη διάλυση των συγκεντρώσεων υπέρ της αντιπολίτευσης. (Al Jazeera)
* Σε 2.046 ανήλθε ο αριθμός των νεκρών στην Κίνα από τον τελευταίο σεισμό στη Γιουσού. Η αυριανή ημέρα είναι ημέρα εθνικού πένθους στη χώρα, στον απόηχο της τραγωδίας. (Xinhua)
* Ο πρόεδρος της Λευκορωσίας Αλεξάντερ Λουκασένκο ανακοινώνει ότι ο ανατραπείς πρόεδρος της Κιργιζίας, Κουρμανμπέκ Μπακίγιεφ, βρίσκεται στο Μινσκ. (VOA) 
* Το Διεθνές Δικαστήριο της Χάγης αποφασίζει ότι η Ουρουγουάη όφειλε να είχε ενημερώσει την Αργεντινή για τα σχέδιά της να κατασκευάσει δύο μύλους για παραγωγή χαρτιού στις όχθες του Ποταμού Ουρουγουάη. Ωστόσο, επιτρέπει τη συνέχιση της λειτουργίας για τον ένα μύλο. (BBC) 

## 21 Απριλίου
*Σε νέες φυλετικές συγκρούσεις στο νότιο Νταρφούρ του Σουδάν σκοτώνονται 52 πολίτες και άλλοι 55 τραυματίζονται. (Kazinform) (China Dialy)
* Η Συρία γίνεται η πρώτη αραβική χώρα που επιβάλλει απαγόρευση στο κάπνισμα σε δημόσιους χώρους. (''The Miami Herald'')
* Επαναλειτουργούν τα αεροδρόμια στο Ηνωμένο Βασίλειο έπειτα από το κλείσιμο έξι ημερών εξαιτίας του ηφαιστείου της Ισλανδίας. (USA Today)

## 22 Απριλίου
*Οι Φλαμανδοί Φιλελεύθεροι και Δημοκράτες αποχωρούν από την κυβέρνηση του Βελγίου έπειτα από διαφωνία για τη διάλυση της εκλογικής περιφέρειας Βρυξελλών-Χάλης-Βιλβόορντε (Brussels-Halle-Vilvoorde). (VRT)
* Απελευθερώνεται με περιοριστικούς όρους, μία ημέρα μετά τη σύλληψή του, ο ηγέτης της αντιπολίτευσης, Βικτουάρ Ιγκαμπίρε Ουμουχόζα, ο οποίος κατηγορείται ότι συνεργάστηκε με τρομοκράτες και ότι αρνήθηκε τη γενοκτονία. (Al Jazeera)
* Οι υπουργοί εξωτερικών του ΝΑΤΟ συμφωνούν να προωθήσουν ένα σχέδιο δράσης για την ένταξη της Βοσνίας στο οργανισμό. (Reuters)

## 23 Απριλίου
*Στην Ουγκάντα, πεθαίνουν 80 άνθρωποι από κατανάλωση χειροποίητου τζιν μπανάνας (*waragi*) το οποίο ήταν νοθευμένο με μεθανόλη στην Καμπάλε. (News24) (TMC)
*Σε βομβιστικές επιθέσεις στη Βαγδάτη σκοτώνονται δεκάδες άνθρωποι και πάνω από 100 τραυματίζονται. (Reuters) 
*Σκοτώνονται από την αστυνομία σε μετεκλογική βία στο Σουδάν δύο υποστηρικτές της ηττημένης υποψήφιας Αντζελίνα Τενί και 4 ακόμα τραυματίζονται στην πόλη Μπεντίου. (BBC) 
* Ο ηγέτης των διαδηλωτών της αντιπολίτευσης "Κόκκινα Πουκάμισα" Βίρα Μουσικάπονγκ συμφωνεί στον τερματισμό των κινητοποιήσεων στην Μπανγκόκ με τον όρο η κυβέρνηση να διαλύσει το κοινοβούλιο και να διεξαγάγει εκλογές εντός 90 ημερών. (''The Guardian'')
*Η Ελλάδα ενεργοποιεί το πακέτο βοήθειας από την ΕΕ ύψους 45 δις € με σκοπό την αντιμετώπιση της οικονομικής κρίσης. (''Washington Post'')
*Ισπανικό νοσοκομείο ισχυρίζεται ότι πραγματοποίησε την πρώτη στον κόσμο "πλήρη μεταμόσχευση προσώπου". (AP)

## 24 Απριλίου
* Στην Παραγουάη εγκρίνεται νομοσχέδιο έπειτα από αίτημα του προέδρου Φερνάντο Λούγο, με βάση το οποίο αναστέλλονται τα συνταγματικά δικαιώματα των πολιτών για 30 ημέρες σε ορισμένες περιοχές, μετά την εκτέλεση 4 ανθρώπων από τον Λαϊκό Στρατό (PPA). (BBC)
*Ο Ταϊλανδός πρωθυπουργός Αμπχισίτ Βετζατζίβα απορρίπτει το αίτημα της αντιπολίτευσης να διαλυθεί το κοινοβούλιο και να διεξαχθούν εκλογές. (Sky News)
* Τουλάχιστον δέκα άνθρωποι χάνουν τη ζωή τους από καταιγίδα στην πολιτεία Μισισίπι. (''USA Today'') 

## 25 Απριλίου
*Το Διεθνές Διαιτητικό Δικαστήριο της Χάγης διατάσσει τη βρετανική κυβέρνηση να καταβάλει το ποσό των 400 εκατ. λιρών προς το Ιράν για την αναβολή συμφωνίας για αγορά όπλων, η οποία αναβλήθηκε έπειτα από την Ιρανική Επανάσταση. (''Ha'aretz'') (Press TV)  
*Σε συγκρούσεις ανάμεσα σε Άραβες νομάδες με το στρατό του Νοτίου Σουδάν στην επαρχία Νταρφούρ του Σουδάν βρίσκουν το θάνατο 55 άνθρωποι και άλλοι 85 τραυματίζονται. (BBC) 
*Από έκρηξη βόμβας σε καφετέρια στην Άντι Χάρο της Αιθιοπίας, σκοτώνονται τουλάχιστον 5 άτομα και άλλα 20 τραυματίζονται. (Al Jazeera) 
* Ο δεξιός συνασπισμός *Fidesz – Ουγγρική Ένωση Πολιτών* κερδίζει ιστορική νίκη στον δεύτερο γύρο των βουλευτικών εκλογών στην Ουγγαρία. (CBC) 
*Ο σημερινός πρόεδρος Χάιντς Φίσερ είναι ο νικητής των προεδρικών εκλογών στην Αυστρία, από τον πρώτο γύρο. (''The Irish Times'')
*Σχεδόν 100.000 άνθρωποι διαδηλώνουν στην Οκινάουα της Ιαπωνίας, απαιτώντας την απομάκρυνση της αμερικανικής βάσης από το νησί. (Kyoto) 

## 26 Απριλίου
* Στο Βέλγιο ο Βασιλιάς Αλβέρτος αποδέχεται την παραίτηση του πρωθυπουργού Υβ Λετέρμ, ενώ πρόωρες εκλογές προκηρύσσονται για τον Ιούνιο. (BBC)
* Ανακοινώνεται ότι επανεκλέγεται πρόεδρος του Σουάν ο Ομάρ Μπασίρ παρά τις καταγγελίες για βία και παρατυπίες, καθώς επίσης και το γεγονός ότι καταζητείται ο ίδιος για εγκλήματα πολέμου. (''USA Today'')
* Εκδίδεται από τις ΗΠΑ στη Γαλλία ο πρώην δικτάτορας του Παναμά, Μανουέλ Νοριέγκα. (CNN)
*Το εστιατόριο Noma, που βρίσκεται στην Κοπεγχάγη ψηφίζεται ως "το καλύτερο εστιατόριο στον κόσμο" στην ετήσια ψηφοφορία του περιοδικού "Εστιατόριο". (''The Guardian'')

## 27 Απριλίου
* Υποβαθμίζεται η πιστοληπτική ικανότητα της Ελλάδας από τον οίκο Standard & Poor's σε *junk*. (''Business Week'') 
* Η Νορβηγία και η Ρωσία τερματίζουν την 40χρονη διαμάχη τους για τα θαλάσσια σύνορα στη Θάλασσα του Μπάρεντς. Η συμφωνία ανακοινώνεται στη διάρκεια επίσημης επίσκεψης του Ρώσου προέδρου Ντμίτρι Μεντβέντεφ στο Όσλο.(Reuters)
* Απαγγέλλονται κατηγορίες εναντίον του πρώην προέδρου της Κιργιζίας Κουρμανμπέκ Μπακίγιεφ για μαζικές δολοφονίες νωρίτερα αυτόν τον μήνα κατά τις ταραχές που είχαν αποτέλεσμα την έκπτωσή του από το αξίωμα. (RIA Novosti)
* Στη Σιέρα Λεόνε αρχίζει να εφαρμόζεται η δωρεάν ιατροφαρμακευτική περίθαλψη για τις έγκυες και τις γυναίκες που θηλάζουν, καθώς επίσης και για τα παιδιά ηλικίας κάτω των 5 ετών. (BBC)
*Η Ο Έουν-Σουν γίνεται η πρώτη γυναίκα στον κόσμο που καταφέρνει να αναρριχηθεί και στις 14 υψηλότερες κορυφές της Γης. (''Korea Times'')

## 28 Απριλίου
* Σκοτώνονται σε σήραγγα 4 Παλαιστίνιοι, στα σύνορα της Λωρίδας της Γάζας με την Αίγυπτο, πιθανότατα από έκρηξη ή επειδή γέμισε αέριο η σήραγγα. (Ynetnews)
*Σε πόρισμα για την αεροπορική τραγωδία στο Καμερούν του 2007 σε αεροσκάφος της Kenya Airways, αναφέρεται ότι το δυστύχημα οφείλεται σε λάθος του πιλότου. (Reuters Africa) 
*Εγκρίνεται από τον Αμερικανό υπουργό εσωτερικών Κεν Σαλαζάρ το Κέιπ Γουίντ, που αποτελεί την πρώτη αιολική φάρμα στις ΗΠΑ. (BBC News)

## 29 Απριλίου
* Η Ινδία και το Πακιστάν συμφωνούν στην επανέναρξη συνομιλιών για "όλα τα ζητήματα αμοιβαίου ενδιαφέροντος." (''LA Times'') 
* Σε επίθεση σε παιδικό σταθμό στην Κίνα μαχαιρώνονται 28 παιδιά και 3 ενήλικες. (''China Daily'')
*Εγκρίνεται από την FDA το Provenge (sipuleucel-T), το πρώτο "εμβόλιο" για την καταπολέμηση του καρκίνου (για τον καρκίνο του προστάτη). (''USA Today'')
* Το κοινοβούλιο του Βελγίου υπερψηφίζει την απαγόρευση της μπούρκα και άλλων καλυμμάτων για το πρόσωπο σε δημόσιους χώρους. (''The Telegraph'')
* Διεξάγεται ο τρίτος γύρος των τηλεμαχιών (debate) ανάμεσα στους πολιτικούς ηγέτες στο Ηνωμένο Βασίλειο. (''NY Times'')

## 30 Απριλίου
* Ανοίγει στη Σαγκάη η Expo 2010, κατά πολλούς η μεγαλύτερη παγκόσμια έκθεση στην ιστορία. (''Financial Times'')
* Ένοχος κρίνεται για διαφθορά τη δεκαετία του 1990 από γαλλικό δικαστήριο ο πρώην υπουργός εσωτερικών, Σαρλ Πασκουά. (France24) 
*Τη δημιουργία 10 νέων κρατιδίων ως το 2011 εξαγγέλλει η Βουλή των Αντιπροσώπων στη Νιγηρία: τα πέντε θα βρίσκονται στο Βορρά και ισάριθμα στον Νότο. (''AllAfrica.com'')
* Αυξάνονται τα μέτρα ασφαλείας σε σχολικές αίθουσες στην Κίνα, στον απόηχο μιας σειράς επιθέσεων που είχαν στόχο σχολεία, με αποτέλεσμα το θάνατο 10 ατόμων και τον τραυματισμό δεκάδων παιδιών.(''LA Times'')

Γεγονοτα 04